గుంటూరు జిల్లా
భారత స్వాతంత్ర్య సంగ్రామం లోను, ఆంధ్ర ప్రదేశ్‌ రాష్ట్ర ఏర్పాటు లోను జిల్లా ప్రముఖ పాత్ర వహించింది. 1947లో దేశానికి స్వాతంత్ర్యం వచ్చినపుడు మద్రాసు ప్రెసిడెన్సీ మద్రాసు రాష్ట్రంలో భాగం అయింది. మద్రాసు రాష్ట్రం లోని తెలుగు మాట్లాడే జిల్లాలు ప్రత్యేక రాష్ట్రం కావాలని వాదించాయి. ఫలితంగా 1953లో 11 జిల్లాలతో ఆంధ్ర రాష్ట్రం ఏర్పడింది. 1970 ఫిబ్రవరి 2 న ప్రకాశం జిల్లా ఏర్పాటు చేసినపుడు జిల్లా రూపురేఖలలో మళ్ళీ మార్పులు చోటు చేసుకున్నాయి. ఒంగోలు తాలూకా మొత్తం, బాపట్ల, నరసరావుపేట, వినుకొండ తాలూకాలలోని కొన్ని ప్రాంతాలను విడదీసి ప్రకాశం జిల్లాను ఏర్పాటు చేసారు. దీనితో జిల్లా వైశాల్యం 15032 చ. కి. మీ నుండి 11,347 చ. కి. మీకి తగ్గిపోయింది.
తూర్పు సిక్కిం
జిల్లా వైశాల్యం 964 చ.కి.మీ. గాంగ్టక్ తూర్పు సరిహద్దులో చైనాదేశ సరిహద్దు ఉన్నకారణంగా ఈ ప్రాంతంలో సైనికపరమైన ఉద్రిక్తత అత్యధికంగా ఉంటుంది. ఈ ప్రాంతంలో పర్యటనకు నిషేధాలు అధికంగా ఉన్నాయి. జిల్లాలో గాంగ్టక్ తూర్పు సరిహద్దులో కొన్ని ప్రాంతాలలో మాత్రం పర్యాటకులను అనుమతిస్తున్నారు. త్సాంగ్మో సరసు, బాబా మందిర్ మరియు " నాథు లా పాస్ " వంటి ప్రాంతాలు పర్యాటక ఆకర్షణగా ఉన్నాయి. భారతదేశాన్ని లాసాతో అనుసంధానం చేస్తున్న " నాథు లా పాస్ " పురాతనకాలంలో " సిల్క్ రోడ్ "గా గుర్తింపు పొందింది. నాథు లా పాస్ మరియు బాబా మందిరాలకు భారతదేశ సందర్శకులకు అనుమతి లభిస్తుంది. ఈ ప్రాంతాలలో ప్రవేశించడానికి ప్రత్యేక అనుమతి తీసుకోవడం అవసరం. ఇన్నర్ లేన్ అనుమతి ఒక్కరోజు ముందుగా మాత్రమే లభిస్తుంది. ఈ అనుమతిని ప్రాంతీయ అధికారుల నుండి పొందవచ్చు. ఇతర పర్యాటక ఆకర్షణలలో గాంగ్టక్ ఉత్తర భూభాగంలో ఉన్న ప్రఖ్యాత ఫోడాంగ్ మొనాస్ట్రి మరియు అంతర్జాతీయ ఖ్యాతి వహించిన " రంతక్ మొనాస్ట్రి " ప్రధానమైనవి.